ETA:n sekakomitean päätös N:o 98/2003, annettu 11 päivänä elokuuta 2003, ETA-sopimuksen liitteen IX (Rahoituspalvelut) muuttamisesta



Virallinen lehti nro L 272 , 23/10/2003 s. 0035 - 0036



ETA:n sekakomitean päätös N:o 98/2003, annettu 11 päivänä elokuuta 2003, ETA-sopimuksen liitteen IX (Rahoituspalvelut) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite IX muutettiin 16 päivänä toukokuuta 2003 tehdyllä ETA:n sekakomitean päätöksellä N:o 47/2003(1). (2) Rahoitusjärjestelmien rahanpesutarkoituksiin käyttämisen estämisestä annetun neuvoston direktiivin 91/308/ETY muuttamisesta 4 päivänä joulukuuta 2001 annettu Euroopan parlamentin ja neuvoston direktiivi 2001/97/EY(2) olisi otettava osaksi sopimusta. (3) Direktiivi 2001/97/EY olisi mukautettava sopimuksen tarkoituksiin, ON PÄÄTTÄNYT SEURAAVAA: 1 artikla Lisätään sopimuksen liitteessä IX olevaan 23 kohtaan (neuvoston direktiivi 91/308/ETY) ennen yksityiskohtaisia määräyksiä EFTA-valtioiden osallistumisesta sopimuksen 101 artiklan mukaisesti seuraava teksti: ", sellaisena kuin se on muutettuna seuraavalla: - 32001 L 0097: Euroopan parlamentin ja neuvoston direktiivi 2001/97/EY, annettu 4 päivänä joulukuuta 2001 (EYVL L 344, 28.12.2001, s. 76) Tätä sopimusta sovellettaessa direktiiviä koskevat seuraavat mukautukset: Korvataan 1 artiklan E kohdan toisen alakohdan kolmas luetelmakohta seuraavasti: 'Euroopan yhteisöjen taloudellisiin etuihin vaikuttavalla petoksella, joka on vähintään törkeä, tarkoitetaan a) menojen osalta tahallista tekoa tai laiminlyöntiä, joka koskee - väärien, virheellisten tai puutteellisten ilmoitusten tai asiakirjojen käyttämistä tai esittämistä, josta seuraa, että Euroopan yhteisöjen yleiseen talousarvioon tai Euroopan yhteisöjen hoidossa oleviin tai sen puolesta hoidettuihin budjetteihin sisältyviä varoja nostetaan tai pidätetään oikeudettomasti, - erityistä velvoitetta rikkoen tapahtuvaa tietojen ilmoittamatta jättämistä, jolla on sama seuraus kuin edellä, - tällaista varojen väärinkäyttöä muihin tarkoituksiin kuin ne on alun perin myönnetty; b) tulojen osalta, jotka määritellään Euroopan yhteisöjen omien varojen järjestelmästä 29 päivänä syyskuuta 2000 tehdyssä neuvoston päätöksessä 2000/597/EY, Euratom(3), tahallista tekoa tai laiminlyöntiä, joka koskee: - väärien, virheellisten tai puutteellisten ilmoitusten tai asiakirjojen käyttämistä tai esittämistä, josta seuraa, että Euroopan yhteisöjen yleiseen talousarvioon tai Euroopan yhteisöjen hoidossa oleviin tai sen puolesta hoidettuihin budjetteihin sisältyvät varat vähenevät oikeudettomasti, - erityistä velvoitetta rikkoen tapahtuvaa tietojen ilmoittamatta jättämistä, jolla on sama seuraus kuin edellä, - laillisesti saadun edun väärinkäyttämistä, jolla on sama seuraus kuin edellä. Törkeällä petoksella tarkoitetaan petosta, jonka kohteena olevan summan vähimmäismäärää ei saa vahvistaa 50000:Tea euroa suuremmaksi.'" 2 artikla Direktiivin 2001/97/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 12 päivänä elokuuta 2003, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4). 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 11 päivänä elokuuta 2003. ETA:n sekakomitean puolesta Puheenjohtaja H. S. H. Prinz Nikolaus von Liechtenstein (1) EUVL L 193, 31.7.2003, s. 18. (2) EYVL L 344, 28.12.2001, s. 76. (3) EYVL L 253, 7.10.2000, s. 42. (4) Valtiosäännön asettamat vaatimukset on ilmoitettu.